钦定古今图书集成/明伦汇编/氏族典/第566卷 > 《廖用贤尚友录》 > 屠岸贾
## 钦定古今图书集成/明伦汇编/氏族典/第566卷 > 《廖用贤尚友录》 > 屠岸贾

按《史记赵世家》：晋景公之三年，大夫屠岸贾欲诛赵
氏。屠岸贾者，始有宠于灵公。及至于景公，而贾为司
寇，将作难。乃治灵公之贼，以致赵盾，遍告诸将曰：“盾
虽不知，犹为贼首，以臣弑君，子孙在朝，何以惩罪？请
诛之。”不请而擅与诸将攻赵氏于下宫，灭其族。赵朔
妻成公姊，有遗腹，走公宫匿，生男。屠岸贾闻之，索于
宫中，夫人置裤中，已脱。程婴、公孙杵臼二人谋取他
人，婴儿匿山中。程婴出，谬告赵氏孤处。诸将发师随
程婴攻公孙杵臼，遂杀杵臼与孤儿。然赵氏真孤儿
乃反在程婴，卒与俱匿山中。居十五年，晋景公疾，卜
之，大业之后不遂者为祟，乃与韩厥谋立赵孤儿，名
曰武。于是召赵武、程婴，遍拜诸将，遂反，与程婴、赵武
攻屠岸贾，灭其族

郑樵《通志》。